cyanic-selkie/wikianc huggingface dataset:
உயிரியல் அமைப்புமுறை
வரிசைப்படுத்துதலில் வரையறை மற்றும் தொடர்பு
ஒட்டுமொத்தமாக பல்லுயிர் ஆய்வுக்காக ஐரோப்பியர்கள் " அமைப்புமுறை" மற்றும் "உயிாியல் அமைப்புமுறை" என்ற சொற்களைப் பயன்படுத்த முனைகிறார்கள், அதே நேரத்தில் வட அமெரிக்கர்கள் "வகைபிரித்தலுக்காக" அடிக்கடி பயன்படுத்துகிறார்கள். இருப்பினும், வகைபிரித்தல் மற்றும் குறிப்பாக ஆல்பா வகைபிரித்தல் என்பது உயிரினங்களின் அடையாளம், விளக்கம் மற்றும் பெயரிடுதல் (அதாவது பெயரிடல்) ஆகும், அதே நேரத்தில் "வகைப்பாடு" என்பது பிற உயிரினங்களுடனான தங்கள் உறவைக் காட்டும் படிநிலைக் குழுக்களுக்குள் உயிரினங்களை வைப்பதில் கவனம் செலுத்துகிறது. இந்த உயிரியல் துறைகள் அனைத்தும் அழிந்துபோன மற்றும் தற்போதுள்ள உயிரினங்களையும் கவனத்தில் கொள்ள முடிகிறது. அறிவியல் வகைப்பாடுகள் மற்ற அறிவியலாளர்களுக்கும் சாதாரண மக்களுக்கும் தகவல்களைப் பதிவுசெய்து தகவல்கள் அளிப்பதுடன் துறை சார்ந்தவர்களுக்கும் பயனுள்ளதாக அமைகிறது. அமைப்புமுறையாளர், அமைப்புமுறைமை நிபுணத்துவம் பெற்ற விஞ்ஞானிகளால் தான், எனவே, ஏற்கனவே உள்ள வகைப்பாடு முறைகளைப் பயன்படுத்த முடியும், அல்லது குறைந்தபட்சம் அவற்றைப் பயன்படுத்தும் திறறனையாவது பெற்றிருக்க வேண்டும் நியாயமாக நியாயப்படுத்தும் அளவுக்கு அவற்றை நன்கு அறிந்திருக்க வேண்டும். இன்றைய அமைப்பு முறைமையாளர்கள் பொதுவாக மூலக்கூறு உயிரியல் மற்றும் கணினி நிரல்களை உயிரினங்களைப் படிக்க விரிவாகப் பயன்படுத்துகின்றனர்.
வகைபிரிததலின் பண்புகள்
வகைபிரித்தல் பண்புகள் என்பது வகைபிரித்தலின் இயல்புதன்மைகளாகும்,. அவை குழுமத்திற்கு இடையிலான உறவுகள் (பைலோஜெனீ) உய்ந்துணர்வதற்கான ஆதாரங்களை வழங்க பயன்படுகிறது. வகைபிரித்தல் பண்புகள் பின்வருமாறு:
மேற்கோள்கள்
<references group="" responsive="1">
பகுப்பு:பரிணாம உயிரியல்
அசிகுளூட்டாமைடு
அசிகுளூட்டாமைடு (Aceglutamide) என்பது ஒரு மனக்கிளர்வூட்டி, நினைவூட்டி, குடல்புண் எதிர்ப்பு முகவர் என எசுப்பானியா மற்றும் யப்பானில்  அங்கீகரிக்கப்பட்டு விற்பனை செய்யப்படும் ஒரு வேதிப்பொருளாகும். நியுராமினா என்ற வர்த்தகப் பெயராலும் அல்லது அசிகுளூட்டாமைடு அலுமினம் (வர்த்தகப் பெயர்:குளூமால்) இப்பொருள் அழைக்கப்படுகிறது. உடலிலும் மூளையிலும் குளுடாமேட்டு தயாரிப்பதற்கான முன்னோடிச் சேர்மமான, அமினோ அமிலம் எல்-குளுடாமினின் அசிட்டைலேற்ற வடிவமே அசிகுளூட்டாமைடு ஆகும். மேம்படுத்தப்பட்ட ஆற்றலும் நிலைப்புத்தன்மையும் உள்ள குளுட்டமினுக்கு முன்னிருப்பு மருந்தாக செயல்பட அசிகுளூட்டாமைடு பயன்படுகிறது. மனக்கிளர்வூட்டியாகவும் நினைவாற்றல் மேம்படுத்தியாகவும் அசிகுளூட்டாமைடு பயன்படுத்தப்படுகிறது. இதேபோல அசிகுளூடாமைடு அலுமினம் குடல்புண் மருத்துவத்தில் பயன்படுத்தப்படுகிறது. புரத ஆற்றல் ஊட்டச்சத்துக் குறைபாடு இழப்புகள் தோன்றாமல் தடுக்கும் குளுட்டமினுக்கு ஆதார மூலப்பொருளாகவும் இதைப் பயன்படுத்துகிறார்கள். பெருமூளை இரத்தக் குறைவால் ஏற்படும் நரம்பியல் பாதுகாப்பு விளைவுகளுடன் .இம்மருந்து தொடர்புடையதாகக் கருதப்படுகிறது
மேற்கோள்கள்
.
பகுப்பு:அலுமினியம் சேர்மங்கள் பகுப்பு:அசிட்டமைடுகள்
லீலா நம்பூதிரிபாடு
லீலா நம்பூதிரிபாடு (Leela Nambudiripad)(16 மே 1934 - 27 ஏப்ரல் 2021) என்பவர் சுமங்கலா எனும் புனை பெயரால் நன்கு அறியப்பட்டவர். இவர் மலையாளத்தில் குழந்தைகள் இலக்கியம் எழுதிய இந்திய எழுத்தாளர் ஆவார். நெய்பாயாசம், மிதைப்பொடி மற்றும் மலையாளத்தில் பஞ்சதந்திரத்தின் மொழிபெயர்ப்புகள் ஆகியவை லீலாவின் குறிப்பிடத்தக்கப் படைப்புகளில் சில.
பிறப்பு
லீலா நம்பூதிரிபாடு 1934ஆம் ஆண்டு மே 16ஆம் தேதி வெள்ளிநெழியில் (பாலக்காடு மாவட்டம், கேரளா, இந்தியா) சமசுகிருத அறிஞர்களான ஓ. எம். சி. நாராயணன் நம்பூதிரிபாடு மற்றும் உமா அந்தர்சனம் ஆகியோரின் மூத்த மகளாகப் பிறந்தார்.
பணி
லீலா நம்பூதிரிபாடு 1959-ல் எழுத்தாளராகத் தனது வாழ்க்கையைத் தொடங்கினார். சுமங்கலா என்ற புனைபெயரில் எழுதினார். 40 ஆண்டுகளுக்கும் மேலான வாழ்க்கையில், இவர் மலையாளத்தின் எனிட் பிளைட்டன் எனக் குறிப்பிடப்பட்டார். லீலா 50க்கும் மேற்பட்ட புத்தகங்களை எழுதினார். இவற்றில் 23 குழந்தைகளுக்கானவை.
மித்தாய்ப்பொடி (இனிப்பு பெட்டி), நெய்பாயாசம் (நெய்யுடன் அரிசி கொழுக்கட்டை), மஞ்சாதிக்குரு, குறிஞ்சியும் கூட்டுக்காரும், ஈ கத்த கெட்டிடுந்தோ (இந்த கதையை நீங்கள் கேட்டிருக்கிறீர்களா?), நாடோடி சோல்கதைகள், ரகசியம் மற்றும் குடாமணிகள் லீலாவின் முக்கியப் படைப்புகளாகும். பஞ்சதந்திரத்தை மலையாளத்தில் மொழிபெயர்த்ததற்காக இவர் மிகவும் பிரபலமானார். சுமங்கலா வால்மீகி ராமாயணத்தை சமசுகிருதத்திலிருந்து மலையாளத்தில் மொழிபெயர்த்துள்ளார். லீலா பேச்சுவழக்கு மலையாளத்தின் அகராதியான பச்சை மலையாள நிகண்டுவின் தொகுப்பாளராகவும் இருந்தார். மலையாள மொழி பற்றிய நுண்ணறிவு மற்றும் பல்வேறு உண்மைகளுக்காக இந்தப் புத்தகம் பாராட்டப்பட்டது.
லீலா மலையாளத் திரைப்படமான செந்தா (1973) திரைப்படத்தில் பாடல் ஒன்றை எழுதினார். மேலும் குழந்தைகளுக்கான மலையாள மொழி நகைச்சுவையான பூம்பாட்டாவிற்கும் பங்களிப்பாளராக இருந்தார். கேரளாவில் கலை மற்றும் கற்றலுக்கான மையமான கேரள கலமண்டலத்தின் வரலாறு குறித்த புத்தகத்தையும் இவர் எழுதினார்.
சுமங்கலா 1979ஆம் ஆண்டு குழந்தை இலக்கியத்தில் சிறந்த படைப்புக்கான கேரள சாகித்திய அகாதமி விருது 1999ஆம் ஆண்டில் குழந்தை இலக்கியத்திற்கான வாழ்நாள் பங்களிப்புக்கான பால சாகித்திய நிறுவன விருது உள்ளிட்ட பல விருதுகளைப் பெற்றவர். 2013ஆம் ஆண்டு குழந்தை இலக்கியத்திற்கான கேந்திர சாகித்திய அகாதமி விருதைப் பெற்றவர். கேரள சாகித்திய அகாதமி தலைவர் வைசாகன், மலையாளக் குழந்தைகளின் தலைமுறைகளை வாசிப்பு உலகிற்கு அழைத்துச் சென்றதற்காக இவரைப் பாராட்டினார். லீலாவின் புத்தகங்கள் மனித விழுமியங்களின் முக்கியத்துவத்தை விதைத்தன. குழந்தைகள் எளிமையாகப் படிக்கக்கூடியதாகவும் இருந்தன. இவர் எழுதும் தொனியை "ஒரு பாட்டி தன் பேரக்குழந்தைகளுக்குக் கதை சொல்லும்" தொனியுடன் ஒப்பிடப்படுகிறது.
வாழ்க்கை
லீலா 2014-ல் தேசமங்கலம் அஷ்டமூர்த்தி நம்பூதிரிபாடு என்பவரைத் திருமணம் செய்து கொண்டார். இவர்களுக்கு உஷா நம்பூதிரிபாடு, டி. நாராயணன் மற்றும் டி. அஷ்டமூர்த்தி என மூன்று குழந்தைகள் இருந்தனர். கேரள கலாமண்டலத்தின் மக்கள் தொடர்புத் துறையில் 22 ஆண்டுகள் பணியாற்றினார். இவர் இந்தியாவில் திருச்சூர் மாவட்டத்தில் உள்ள வடக்காஞ்சேரி நகரில் வசித்து வந்தார்.
நம்பூதிரிபாடு 27 ஏப்ரல் 2021 அன்று வடக்காஞ்சேரியில் உள்ள தனது வீட்டில் முதுமை தொடர்பான நோய்களால் 87 அகவையில் இறந்தார்.
வெளியீடுகள்
ஆதாரம்(கள்):
வெளி இணைப்புகள்
பகுப்பு:பாலக்காடு மாவட்ட நபர்கள் பகுப்பு:மலையாள எழுத்தாளர்கள் பகுப்பு:2021 இறப்புகள் பகுப்பு:1934 பிறப்புகள்
மைக்ரோசாப்ட் ஏஜன்ட்
மைக்ரோசாப்ட் ஏஜண்ட் என்பது கணினியை இலகுவாகவும் இயற்கையாகவும் தொடர்பு கொள்வதற்காக மைக்ரோசாப்ட் உருவாக்கிய நுட்பமாகும். மைக்ரோசாப்ட் ஏஜண்ட்டில் animated characters, எழுதியதைப் பேச்சாக மாற்றும் மென்பொருள், பேச்சுணரி மென்பொருள் ஆகிய வசதிகள் உள்ளடக்கப்பட்டுள்ளன.
பகுப்பு:மைக்ரோசாப்ட் பகுப்பு:விண்டோசு ஆக்கக்கூறுகள்
பார்த்திபேந்திரச் சோழன்
பார்த்திபன் கனவு முடிவில் சோழர்கள் பார்த்திபன் கூறிய இழந்த புகழை மீட்டல் என்ற கொள்கையின் படியே பிற்காலத்தில் பேரரசாக விழங்கினார்கள் என்று வர்ணிக்கப்பட்டிருந்தது.
பகுப்பு:பார்த்திபன் கனவு
குருவட்டூர் ஊராட்சி
கேரளத்தின் கோழிக்கோடு மாவட்டத்தில் கோழிக்கோடு வட்டத்தில் குருவட்டூர் ஊராட்சி அமைந்துள்ளது. இது குந்தமங்கலம் மண்டலத்திற்கு உட்பட்டது. இது 17.94 சதுர கிலோமீட்டர் பரப்பளவைக் கொண்டது.
சான்றுகள்
பகுப்பு: கோழிக்கோடு மாவட்டத்தில் உள்ள ஊர்களும் நகரங்களும்
எரி குழாய்
எரி குழாய் என்பது, ஆய்வுகூடங்களில் பயன்படும் சிறிய குழாய் வடிவக் கொள்கலம் ஆகும். இது சோதனைக் குழாய், கொதி குழாய் என்பவற்றை தோற்றத்தில் ஒத்திருக்கும். ஆனால் அளவில் இவை இரண்டிலும் பார்க்க சிறியவை. இதன் மேற்பகுதி திறந்தும், அடிப்பகுதி பெரும்பாலும் வளைவானதாகவும் இருக்கும். திறந்த மேற்பகுதி பொதுவாக வெளிப்புறம் வளைந்த விளிம்பு கொண்டதாக இருக்கும். இவ்வமைப்பு உள்ளேயிருக்கும் நீர்மங்களைப் பாதுகாப்பாக வேறு கலங்களில் ஊற்றுவதற்கு வசதியானது.
மேற்கோள்கள்
பகுப்பு:ஆய்வுக்கூடக் கருவிகள் பகுப்பு:கையாற்றல் கருவிகள்
பாதன் (மாதம்)
பாதன் (Bhadon, ਭਾਦੋਂ) என்பது சீக்கியர்களின் நானக்சாகி நாட்காட்டியின்படி ஆறாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் ஆகத்து, செப்டம்பர் மாதங்களோடு பொருந்துகிறது. மேலும் இம்மாதம் 31 நாட்களைக் கொண்டதாகும்.
பீம் சிங்
பிவானியிலுள்ள பீம் விளையாட்டரங்கமும் பீம் சிங்கின் நினைவாக கட்டப்பட்டதாகும்.
மேற்கோள்கள்
பகுப்பு:1945 பிறப்புகள் பகுப்பு:இந்திய விளையாட்டு வீரர்கள் பகுப்பு:அரியானா நபர்கள்
முள்ளிப் புனல்
பகுப்பு:ஆய்வுக்கூடக் கருவிகள் பகுப்பு:கையாற்றல் கருவிகள்
பரனாய்டு ஆண்ட்ராய்டு
பரனாய்டு ஆண்ட்ராய்டு (Paranoid Android) இயங்குதளம் என்பது திறன்பேசிகளுக்கும் மடிக்கணினிகளுக்கும் ஒரு திறந்த மூல இயங்குதளம்(Operating system) ஆகும். செப்டம்பர் 2015 இல், பீசீ அட்வைசர் மிகவும் பிரபலமான விருப்ப இயங்குதளத்தில் (Custom ROM) பரனாய்டு ஆண்ட்ராய்டு இயங்குதளத்தையும் சயனோச்சன்மாட் இயங்குதளத்தையும் குறிப்பிட்டுள்ளது. எகனாமிக் டைம்ஸ் இந்த விருப்ப இயங்குதளத்தை இரண்டு லட்சத்திற்கும் மேற்பட்டோர்கள் பயன்படுத்துகின்றனர் என்றும் உலகின் பிரபலமான விருப்ப இயங்குதளத்தில் இரண்டாவது இடத்தில் இருப்பதாகவும் குறிப்பிட்டுள்ளது.
வரலாறு
பரனாய்ட் ஆண்ட்ராய்டு பால் ஹென்ஷெலால் நிறுவப்பட்டது. பிப்ரவரி 2015 இல், OnePlus நிருவனம் அதன் புதிய ஆக்சிசன் இயங்குதளத்திற்காக (OxygenOs) பரனாய்டு ஆண்ட்ராய்டு அணியில் இருந்து முக்கிய உறுப்பினர்களை பணியமர்த்த கொண்டுசென்றது. இதனால் பரனாய்டு ஆண்ட்ராய்டு 5.1 ஐ வெளியிடுவதில் தாமதம் ஏற்பட்டது.
அம்சங்கள்
பரனாய்டு ஆண்ட்ராய்டின்  குறிப்பிடத்தக்க அம்சங்கள்  என ஹாலோ (halo) மற்றும் பை (Pie) ஐ எகனாமிக் டைம்ஸ் குறிப்பிட்டுள்ளது.
ச. அந்தோணி டேவிட் நாதன்
'''ச. அந்தோணி டேவிட் நாதன்''', இந்திய நாட்டின், தமிழ்நாடு மாநிலத்தின், பெரம்பலூர் மாவட்டத்தில், செயங்கொண்டம் வட்டத்தில், முருகன் கோட்டை கிராமத்தில் ஏப்ரல் 4, 1967 ஆம் ஆண்டு பிறந்தவர் ஆவார்.
பெற்றோர் பெயர் புலவர் சவரிமுத்து மற்றும் மேரி ஆகும். திருவையாறு அரசர் கல்லூரி, திருச்சிராப்பள்ளி பிசப் ஈபர் கல்லூரி ஆகியவற்றின் மேனாள் மாணவர் ஆவார்.
தற்போது சென்னை மாநிலக் கல்லூரியில் தமிழ்த்துறைப் பேராசிரியராகப் பணிசெய்து வருகிறார்.
மக்சிம் கோவலவ்சுகி
மக்சிம் மக்சிமொவிச் கோவலவ்சுகி (Maksim Maksimovich Kovalevsky, Макси́м Макси́мович Ковале́вский, ஒலிப்பு: மக்சீம் மக்சீமொவிச் கவலெவ்ஸ்கி, 8 செப்டம்பர் 1851 – 5 ஏப்பிரல் 1916) உருசியப் பேரரசில் வாழ்ந்த சமூகவியல் பேரசான் ஆவார். இவர் பன்னாட்டுச் சமூகவியல் நிறுவனத்தில் துணைத்தலைவராகவும் (1895), தலைவராகவும் (1905) இருந்தார். இவர் பெக்தரேவ் ஆய்வு நிறுவனத்தில் சமூகவியல் கட்டில் தலைமையேற்றிருந்தார். கோவலவ்சுகி 1914இல் உருசிய அறிவியல் கல்விக்கழகத்திறகு தேர்வு செய்யப்பட்டார். 1916இல் உருசிய சமூகவியல் கழகம் இவர் பெயரை ஏற்றது.
மேற்கோள்கள்
பகுப்பு:உருசிய வரலாற்றாளர்கள் பகுப்பு:மானிடவியலாளர்கள் பகுப்பு:சமூகவியலாளர்கள் பகுப்பு:1851 பிறப்புகள் பகுப்பு:1916 இறப்புகள்
அலெக்சி ரூட்
அலெக்சி வில்லெல்மினா ரூட் (Alexey Wilhelmina Root) என்பவர் ஓர் அமெரிக்க சதுரங்க வீராங்கனை  ஆவார். இவர் 1965 ஆம் ஆண்டு பிறந்தார். ஆசிரியரும் எழுத்தாளருமான இவர் 1989 ஆம் ஆண்டிற்கான அமெரிக்க மகளிர் சதுரங்க சாம்பியன் பட்டத்தை வென்றார். அனைத்துலக பெண்கள் சதுரங்க மாசுட்டர் என்ற பட்டமும் இவருக்கு உரியதாகும். கலிபோர்னியா பல்கலைக்கழகத்தில் அலெக்சி முனைவர் பட்டத்தைப் பெற்றார்.
அமெரிக்காவின் டல்லசு நகரத்திலுள்ள டெக்சசு பல்கலைக்கழகத்தில் பல்துறை ஆய்வுப்பிரிவில் முதுநிலை விரிவுரையாளராகப் பணி புரிந்தார். அக்காலத்தில் சதுரங்கத்திற்கும் கல்விக்கும் இடையிலான தொடர்பைக் குறித்து ஆறு நூல்கள் எழுதினார்.
மேற்கோள்கள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:அமெரிக்க விளையாட்டு வீரர்கள் பகுப்பு:அமெரிக்க சதுரங்க வீரர்கள்
கோழிக்கோடு வடக்கு சட்டமன்றத் தொகுதி
கேரள சட்டமன்றத்திற்கான 140 தொகுதிகளில் வடக்கு கோழிக்கோடு தொகுதியும் ஒன்று. இது கேரளத்தின் கோழிக்கோடு மாவட்டத்தில் உள்ள கோழிக்கோடு நகராட்சியின்  1 முதல் 16 வரையிலான வார்டுகள், 39, 40, 42 முதல் 51 வரையிலான வார்டுகள் ஆகியவற்றை உள்ளடக்கியது. . 2008-இல் தொகுதி சீரமைப்பிற்குப் பின்னர் உருவானது. .
சான்றுகள்
பகுப்பு:கேரள சட்டமன்றத் தொகுதிகள்
தேவகோட்டை இரஸ்தா
தேவகோட்டை ரஸ்தா இந்தியாவின் தமிழ் நாடு மாநிலத்தில் உள்ள சிவகங்கை மாவட்டம் தேவகோட்டை வட்டத்தில் உள்ள தேவகோட்டை நகரத்திற்கு வடமேற்கில் 11.4 கிலோ மீட்டர் தொலைவில் உள்ள ஒரு தொடருந்து நிலையம் ஆகும். . இது காரைக்குடி-தேவகோட்டை நெடுஞ்சாலை எண் 210 இல் அமைந்துள்ளது.
மேற்கோள்கள்
பகுப்பு:சிவகங்கை மாவட்டத்திலுள்ள கிராமங்கள்
பன்னாட்டு நீச்சல் கூட்டமைப்பு
பன்னாட்டு நீச்சல் கூட்டமைப்பு (Fédération Internationale de Natation, FINA) என்பது பன்னாட்டளவில் நடத்தப்படும் நீர் விளையாட்டுகளை ஒழுங்குபடுத்த பன்னாட்டு ஒலிம்பிக் குழுவினால் அங்கீகரிக்கப்பட்ட பல நாடுகளின் தேசியக் கூட்டமைப்புக்களின் கூட்டமைப்பாகும். இதன் தலைமையகம் சுவிட்சர்லாந்திலுள்ள லோசான் நகரில் அமைந்துள்ளது. இது ஐந்து நீர் விளையாட்டுப் போட்டிகளை நிர்வகிக்கிறது: நீச்சல், நீரில் பாய்தல்,  ஒருங்கிசைந்த நீச்சல், நீர்ப் பந்தாட்டம் மற்றும் திறந்த நீர்வெளி நீச்சல். சூலை 24, 2009 தேர்ந்தெடுக்கப்பட்ட உருகுவே நாட்டு முனைவர்.ஜூலியோ மாக்லியோன் இதன் நடப்பு  தலைவராக விளங்குகிறார்.
வெளி இணைப்புகள்
பகுப்பு:விளையாட்டு அமைப்புகள்
சிறந்த நடிகைக்கான அகாதமி விருது
சிறந்த நடிகைக்கான அகாதமி விருது 1929ஆம் வருடத்திலிருந்து வழங்கப்படுகின்றது. ஒரு ஆண்டில் வெளிவந்த திரைப்படத்தில் முதன்மைக் கதாப்பாத்திரத்தில் சிறப்பாக நடித்த பெண் நடிகருக்கே வழங்கப்படுகின்றது. இவ்விருது அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் வழங்கப்படுகிறது.
விருதை வென்றவர்கள்
இவ்விருதினை வென்றவர்களில் சிலர்:
ஒழுங்கு பல்கோணி
யூக்ளிடிய வடிவவியலில், ஒரு பல்கோணத்தின் எல்லாப் பக்கங்களும் சமமாகவும், எல்லாக் கோணங்களும் சமமாகவும் இருந்தால் அந்தப் பல்கோணமானது ஒழுங்குப் பல்கோணம் அல்லது ஒழுங்குப் பல்கோணி (regular polygon) என அழைக்கப்படும். இவை குவிவுப் பல்கோணங்களாகவோ, நாள்மீன் பல்கோணங்களாகவோ இருக்கலாம். ஒரு பல்கோணத்தின் சுற்றளவு அல்லது பரப்பளவில் மாற்றமில்லாமல், அதன் பக்கங்களின் எண்ணிக்கையை அதிகரிக்க அதிகரிக்க, அப்பல்கோணம் தோராயமாக ஒரு வட்டமாக மாறும். பல்கோணத்தின் பக்கநீளம் மாறாமல் பக்கங்களின் எண்ணிக்கையை அதிகரிக்க, அதிகரிக்க பல்கோணம், ஒழுங்கான முடிவிலாப் பல்கோணமாக மாறும்.
பொதுப் பண்புகள்
இப்பகுதியில் தரப்பட்டுள்ள பண்புகள் குவிவு, நாள்மீன் ஆகிய இருவகையான ஒழுங்கு பல்கோணிகளுக்கும் பொருந்தும்
ஒரு ஒழுங்குப் பல்கோணத்தின் எல்லா உச்சிப்புள்ளிகளும் ஒரே வட்டத்தின் மேல் அமையும். எனவே ஒழுங்குப் பல்கோணங்கள் வட்டப் பல்கோணங்கள் ஆகும்.
சமச்சீர்மை
ஒரு n-பக்க ஒழுங்கு பல்கோணத்தின் சமச்சீர்மை குலமானது, இருமுகக்குலமாக (Dn, வரிசை 2n) இருக்கும்: D2, D3, D4, ...
Cn இலுள்ள சுழற்சிகளும், பல்கோணத்தின் மையப்புள்ளி வழியாகச் செல்லும் n அச்சுகளில் நிகழும் எதிரொளிப்பு சமச்சீர்மைகளும் இதில் அடங்கும். n இரட்டை எண் எனில், n அச்சுகளில் பாதி அச்சுகள் இரு எதிர்முனைகள் வழியாகவும், அடுத்த பாதி அச்சுகள் எதிர்ப்பக்கங்களின் நடுப்புள்ளிகள் வழியாகவும் செல்லும். n ஒற்றை எண் எனில், எல்லா அச்சுகளும் ஒரு முனை மற்றும் அதன் எதிர்ப்பக்க நடுப்புள்ளியின் வழியாகச் செல்லும்.
ஒழுங்கு குவிவுப் பல்கோணங்கள்
அனைத்து ஒழுங்கு எளிய பல்கோணங்களும் குவிவுப் பல்கோணங்களாக இருக்கும். n-பக்கங்கள் கொண்ட ஒழுங்கு குவிவுப் பல்கோணம், அதன் இசுலாபிலிக் குறியீட்டால் {n} குறிப்பப்படுகிறது.
எடுத்துக்கொள்ளப்படும் பல்கோணங்கள் அனைத்துமே ஒழுங்குப் பல்கோணங்களாக இருக்கும் சூழல்களில் "ஒழுங்கு" என்ற முன்னொட்டு இல்லாமலேயே அவை குறிப்பிடப்படுகின்றன. எடுத்துக்காட்டாக சீர் பன்முகிகளின் எல்லா முகங்களும் ஒழுங்கு பல்கோணங்களாகவே இருக்கும். அதனால் அவற்றின் முகங்களைக் குறிப்பிடும்போது "ஒழுங்கு" என்று குறிப்பிடாமல் வெறுமனே முக்கோணம், சதுரம், ஐங்கோணம், ... என்று குறிப்பிடப்படுகிறது.
கோணங்கள்
ஒரு ஒழுங்கு குவிவு n-கோணத்தின்
ஒரு உட்கோணத்தின் அளவு:
ஒரு வெளிக்கோணத்தின் அளவு (ஒரு வெளிக்கோணம் அதன் உட்கோணத்தின் மிகைநிரப்பு கோணம்: எல்லா வெளிக்கோணங்களின் கூட்டுத்தொகை 360 பாகைகள் அல்லது 2π ரேடியன்கள் அல்லது ஒரு முழுச் சுற்றுக்குச் சமமாக இருக்கும்.
ஒரு ஒழுங்கு குவிவு n-கோணத்தின் பக்கங்களின் எண்ணிக்கையான n இன் அளவு முடிவிலியை நோக்கி நெருங்கினால் உட்கோணத்தின் அளவு 180 பாகைகளை நெருங்கும். 10,000 பக்கங்கள் கொண்ட பல்கோணத்தின் உட்கோண அளவு 179.964°. பக்கங்களின் எண்ணிக்கை அதிகரிக்க, அதிகரிக்க உட்கோணத்தின் அளவு 180° க்கு மிக அருகிலிருக்கும். இதனால் அப்பல்கோணத்தின் வடிவம் வட்டத்தை நெருங்கும். எனினும் அது ஒருபோதும் வட்டமாக மாறாது. உட்கோணத்தின் அளவு 180° க்குச் சமமாக ஒருபோதும் மாறாது. ஏனெனில் அந்நிலையில் பல்கோணத்தின் சுற்றுவளைகோடு ஒரு நேர்கோடாகிவிடும், இதன் காரணமாகவே ஒரு வட்டத்தை முடிவிலி பக்கங்களாலான பல்கோணமாகக் கருதமுடியாது.
மூலைவிட்டங்கள்
n > 2 எனில் மூலைவிட்டங்களின் எண்ணிக்கை:
மூலைவிட்டங்கள் ஒரு பல்கோணத்தைப் பிரிக்கும் பகுதிகளின் எண்ணிக்கை:
ஓரலகு ஆரமுள்ள வட்டத்திற்குள் வரையப்பட்ட ஒழுங்கு n-கோணத்தில், அதன் ஒரு முனையிலிருந்து மற்ற முனைகளின் தொலைவுகளின் பெருக்கற்பலன் (அடுத்துள்ள முனைகள் மற்றும் மூலைவிட்டங்களால் இணைப்பட்ட முனைகள்) n ஆக இருக்கும்.
தளத்திலமைந்த புள்ளிகள்
ஒரு எளியச் ஒழுங்கு n-கோணியின் சுற்றுவட்ட ஆரம் R; மேலும் அதன் உச்சிகளுக்கும் தளத்திலமைந்த ஏதாவது ஒரு புள்ளிக்கும் இடைப்பட்ட தூரம் di எனில் கீழுள்ள முடிவு கிடைக்கும்:
n-கோணியின் மையப்புள்ளிக்கும் தளத்திலமைந்த ஏதாவது ஒரு புள்ளிக்கும் இடைப்பட்ட தூரம் L, அப்பல்கோணியின் சுற்றுவட்ட ஆரம் R எனில்:
சுற்றுவட்ட ஆரம்
சுற்றுவட்ட ஆரம் R; பல்கோணியின் பக்க நீளம் s; பல்கோணியின் பக்கநடுக்கோட்டு நீளம் a எனில்:
ஒழுங்கு n-கோணியின் ஒவ்வொரு உச்சியிலிருந்தும் அப்பல்கோணியின் சுற்றுவட்டத்திற்கு தொடுகோடாக அமையும் எந்தவொரு கோட்டிற்கும் வரையப்படும் செங்குத்து தூரங்களின் கூட்டுத்தொகையானது அப்பல்கோணியின் சுற்றுவட்ட ஆரத்தைப்போல n மடங்காக இருக்கும்.
ஒழுங்கு n-கோணியின் ஒவ்வொரு உச்சிக்கும் அப்பல்கோணியின் சுற்றுவட்டத்தின் மேலுள்ள ஏதாவது ஒரு புள்ளிக்கும் இடைப்பட்ட தூரங்களின் வர்க்கங்களின் கூட்டுத்தொகையின் அளவு:
ஒழுங்கு n-கோணியின் ஒவ்வொரு பக்கத்தின் நடுப்புள்ளியிலிருந்தும் அப்பல்கோணியின் சுற்றுவட்டத்தின் மேலுள்ள ஏதாவது ஒரு புள்ளிக்கும் இடைப்பட்ட தூரங்களின் வர்க்கங்களின் கூட்டுத்தொகையின் அளவு :
ஒழுங்கு n-கோணியின் ஒவ்வொரு உச்சிக்கும் அப்பல்கோணியின் சுற்றுவட்டத்தின் மேலுள்ள ஏதாவது ஒரு புள்ளிக்கும் இடைப்பட்ட தூரங்கள் d_i எனில்:
பரப்பளவு
ஒரு ஒழுங்கு குவிவு n-கோணியின் பக்க நீளம் s; சுற்றுவட்ட ஆரம் R; பல்கோணப் பக்கநடுக்கோட்டு நீளம் a; சுற்றளவு p எனில் அதன் பரப்பளவு A:
ஒழுங்கு குவிவு n-கோணியின் பக்க நீளம் s = 1; சுற்றுவட்ட ஆரம் R = 1; பல்கோணப் பக்கநடுக்கோட்டு நீளம் a = 1 எனில் பரப்பளவுகளின் அட்டவணை:
ஒழுங்கு நாள்மீன் பல்கோணிகள்
ஒழுங்கு நாள்மீன் பல்கோணிகள் குவிவில்லா ஒழுங்குப் பல்கோணிகளாகும். நாள்மீன் ஐங்கோணி குவிவில்லா ஒழுங்குப் பல்கோணிக்கு ஒரு நல்ல எடுத்துக்காட்டாகும். நாள்மீன் ஐங்கோணியில் ஐங்கோணத்தைப் போலவே ஐந்து உச்சிகள் இருக்கும். ஆனால் அதில் ஒன்றுவிட்ட உச்சிகள் ஒன்றுடன் ஒன்று இணைக்கப்பட்டிருக்கும்.
n-பக்க நாள்மீன் பல்கோணியில் இசுலாபிலி குறியீடானது பல்கோணியின் அடர்த்தியைக் (m) குறிக்கும்வகையில் {n/m} என மாற்றப்படுகிறது. m = 2 எனில் அப்பல்கோணியின் ஒவ்வொரு இரண்டாவது உச்சியும் இணைக்கப்படும். m = 3 எனில், ஒவ்வொரு மூன்றாவது புள்ளியும் இணைக்கப்படும். நாள்மீன் பல்கோணியின் சுற்றுக்கோடு அதன் நடுப்புள்ளியை சுற்றி m தடவைகள் அமைந்திருக்கும்.
12 பக்கங்கள் வரையுடைய ஒழுங்கு நாள்மீன்கள் (சிதைவுறாதவை):
m, n இரண்டும் சார்பாகா பகாஎண்களாக இருக்கவேண்டும். இல்லையென்றால் அந்தந்த ஒழுங்கு நாள்மீன் பல்கோணிகளின் வடிவங்கள் சிதைவுறும். 12 பக்கங்கள் வரைகொண்ட அத்தகைய வடிவங்கள்:
வெளியிணைப்புகள்
பகுப்பு:பல்கோணிகள்
விஷ்ணுபுரம் கிருஷ்ணசுவாமி கோயில்
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கிருஷ்ணர் சன்னதியும், விநாயகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் கிருஷ்ணஜெயந்தி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வொயேஜ் சென்சரி ஒன்லைன்
வரலாறு
இதன் ஆங்கிலப் பதிப்பு வெளியிடப்படுவதன் முன்பு சீனா, தென்கொரியா, செர்மனி ஆகிய நாடுகளில் இந்த விளையாட்டு வெளியிடப்பட்டிருந்தது. டிசம்பர் 8, 2006ல் 1000 பேருக்கு ஆங்கிலப் பதிப்பின் அல்பா வெளியீடு நிகழ்ந்தது. இதன் பின்னர் டிசம்பர் 22, 2006 ல் பீட்டா பதிப்பு வெளியிடப்பட்டது. ஏப்ரல் 8, 2007ல் முழுமையான பதிப்பு வெளியிடப்பட்டது.
கப்பல்கள்
இந்த விளையாட்டில் மூன்று வகையான கப்பல்கள் பயன்படுத்தப்படுகின்றன. யுத்த கப்பல்கள், கொள்ளையர் கப்பல்கள், வியாபாரம் செய்யும் கப்பல்கள். சண்டைக் கப்பல்களில் அதிகளவு பீரங்கிகளைப் பொருத்த முடிவதுடன் பெரும் தாக்குதல்களையும் தாங்கி நீண்ட நேரம் கடலில் நிலைத்திருக்கும் சக்தி வாய்ந்தது. கொள்ளைக்கார கப்பல்கள் அதிகளவு மாலுமிகளை ஏற்றுவதுடன் விரைவான வேகத்தில் பயனிக்க கூடியதும் ஆகும். வியாபாரக் கப்பல்கள் மற்றய கப்பல்கள் எல்லாவற்றையும் விட வேகம் குறைவானதுடன் யுத்த நேரத்தில் தாக்குதலை தாங்க கூடிய வலிமை அற்றது ஆனால் அதிகளவான பாண்டங்களை ஏற்றும் வலிமை பெற்றது. விளையாட்டை விளையாடும் நபர் ஒருவர் எத்தனை கப்பலை வேண்டுமானாலும் வைத்துக் கொள்ளலாம். கப்பல்களுக்கு 11 படிகள் இருக்கின்றன. புதிய இணைப்பில் 12 படிமுறைகள் இருப்பதுடன் ட்ராகன் தலைவைத்த ஆரம்ப படிநிலை விளையாட்டு வீரர்களுக்கான கப்பலும் இருப்பது குறிப்பிடத்தக்கது.
பகுப்பு:இணைய விளையாட்டுக்கள் பகுப்பு:கணினி விளையாட்டுக்கள் பகுப்பு:விண்டோஸ் விளையாட்டுக்கள்
அஸ்சு (மாதம்)
அஸ்சு (ਅੱਸੂ, Assu) என்பது சீக்கியர்களின் நானக்சாகி நாட்காட்டியின்படி ஏழாவது மாதமாகும். இம்மாதம் கிரெகொரி மற்றும் யூலியன் நாட்காட்டிகளின் செப்டம்பர், அக்டோபர் மாதங்களோடு பொருந்துகிறது. மேலும் இம்மாதம் 30 நாட்களைக் கொண்டதாகும்.
வெளியிணைப்புகள்
பகுப்பு:நானக்சாகி நாட்காட்டியின் மாதங்கள்
மேல்செங்கம் ஊராட்சி
மேல்செங்கம் ஊராட்சி (Melchengam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செங்கம் வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4060 ஆகும். இவர்களில் பெண்கள் 2012 பேரும் ஆண்கள் 2048 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பகுத்தறிவுத் திட்டம்
பகுத்தறிவுத் திட்டம் என்பது ஒர் ஐக்கிய அமெரிக்க இலாப நோக்கமற்ற அறக்கட்டளை. இந்த அமைப்பு சமூகத்தில் அறிவியல் கல்வியையும், சமயசார்பின்மையும் பரப்பும் செயற்பாடுகளில் ஈடுபட்டு இருக்கிறது. இந்த அமைப்பை சாம் ஃகாரிசும் அவரது மனைவியும் 2007 இல் தொடங்கினார்கள்.
தமிழ் படம் (திரைப்படம்)
தமிழ்ப் படம் 2010 ஆம் ஆண்டில் வெளியான பகடித் திரைப்படம். தயாநிதி அழகிரியின் "கிளவுட் நைன் மூவீஸ்" நிறுவனம் தயாரித்து வெளியிட்டிருக்கும் இத்திரைப்படத்தை சி. எஸ். அமுதன் இயக்கியிருந்தார். சிவா கதாநாயகனாகவும், திஷா பாண்டே கதாநாயகியாகவும் நடித்துள்ளனர். நகைச்சுவைப் படமான இதில் வெண்ணிற ஆடை மூர்த்தி, மனோபாலா, எம். எஸ். பாஸ்கர், சண்முகசுந்தரம், பரவை முனியம்மா ஆகியோரும் நடித்தனர். கண்ணன் இப்படத்துக்கு இசையமைத்துள்ளார்.
கதைச்சுருக்கம்
கிராமத்தில் ஆண் குழந்தை யார் வீட்டில் பிறந்தாலும் அதைக் கள்ளிப்பால் தந்து கொன்று விடவேண்டும் என்பது பஞ்சாயத்துத் தீர்ப்பு. அதை மீறுபவர்கள் ஊரை விட்டுத் தள்ளி வைக்கப்படுவார்கள். அவர்களோடு தொடர்பு வைத்தால், அந்த நடிகரின் படத்தை நூறு முறை பார்ப்பது தான் தண்டனையாம். இப்படித் துவங்குகிறது படம். ‘கருத்தம்மா’ பெரியார்தாசன் (இதில் அவர் பெயர் மொக்கை) தனக்குப் பிறக்கும் ஆண் குழந்தையைக் கொன்றுவிட பரவை முனியம்மாவுக்குக் கட்டளையிட, பிறந்த குழந்தையின் வேண்டுகோள்படி குழந்தையைத் தூக்கிக்கொண்டு சென்னைக்கு ஓடிவிடுகிறார். குழந்தை சிறுவனாக இருக்கும்போது சந்தையில் நடக்கும் அநியாயத்தைத் தட்டிக் கேட்க விரும்புகிறான். பாட்டி முனியாம்மாவோ அவனுக்கு பத்து வயதுதான் ஆகிறது என்று சொல்ல, சிறுவன் நான் எப்படிப் பெரியவனா ஆகிறது? என்று கேட்கிறான். பாட்டி சொல்கிறாள், “நீ போய் அந்த சைக்கிள் பெடலைச் சுற்று!”
வெளியிணைப்புகள்
பகுப்பு:பகடித் திரைப்படங்கள் பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:மனோபாலா நடித்த திரைப்படங்கள்
புதிய கற்காலம்
புதிய கற்காலம் என்பது, மனிதரின் தொழில்நுட்ப வளர்ச்சியின் ஒரு காலகட்டத்தைக் குறிக்கும். இக் காலகட்டமே கற்காலத்தின் இறுதிப் பகுதியாகும். இது, இடைக்கற்காலத்தை (Epipalaeolithic) அடுத்து, வேளாண்மைத் தொழில்நுட்பத்தின் எழுச்சியுடன் உருவானது. வேளாண்மைப் புரட்சியை உருவாக்கிய இக்காலம், செப்புக் காலம், வெண்கலக் காலம், இரும்புக் காலம் ஆகிய காலப்பகுதிகளில் நிகழ்ந்த உலோகக் கருவிகளின் பயன்பாட்டின் அறிமுகத்துடன் முடிவடைந்தது.
thumb|right|250px|அணிகள், கோடரிகள், உளிகள், மெருகூட்டும் கருவிகள் என்பன அடங்கிய புதிய கற்காலப் பொருட்கள் thumb|right|250px|Skara Brae [[இசுக்கொட்லாந்து. வீட்டுத் தளபாடங்கள் முதலியன பயன்படுத்தப்பட்டதற்கான சான்றுகள்.]] புதிய கற்காலம், பல்வேறு புவியியற் பகுதிகளில் வேறுபட்ட காலங்களில் நிலவியது. கி.மு 8500 இல் வளமான பிறை பிரதேசத்தில் இது காணப்பட்டது. இது, இப் பகுதியில் நிலவிய இடைக்கற்கால, நாத்தூபியன் (Natufian) பண்பாட்டிலிருந்து வளர்ச்சியடைந்தது. நாத்தூபியன் பண்பாட்டுக்குரிய மக்களே காட்டுத் தானியங்களை முதலில் உணவுக்காகப் பயன்படுத்தினர். இதுவே பின்னர் முறையான வேளாண்மையாக வளர்ச்சியடைந்தது. இதனால் நாத்தூபியன் பண்பாட்டு மக்களை முந்திய புதிய கற்காலப் (proto-Neolithic) பண்பாட்டினர் (கி.மு. 11,000-8500) எனலாம். நாத்தூபியர்கள் காட்டுத் தானியங்களில் தங்கியிருக்கத் தொடங்கியபோது, உடலுழைப்புக் குறைவான வாழ்க்கை முறை ஏற்பட்டது. உறைபனிக் காலத்தோடு தொடர்புடைய காலநிலை மாற்றம், அவர்களின் வேளாண்மை விருத்திக்குத் தூண்டியது. கி.மு. 8500 - 8000 அளவில், லெவண்ட்டில் உருவாகிய வேளாண்மைச் சமுதாயம், அனதோலியா, வட ஆபிரிக்கா, வட மெசொப்பொத்தேமியா ஆகிய இடங்களுக்கும் பரவியது.
புதிய கற்காலத் தொடக்கத்தில், வேளாண்மை பயிர்கள், காட்டுத் தானியங்களாயினும், நாட்டி வளர்க்கப்பட்டவை ஆயினும், குறைந்த அளவு வகையினவாகவே இருந்தன. இவை சில வகைக் கோதுமை, தினை, சாமை போன்ற தானியங்களை உள்ளடக்கியிருந்தன. கால்நடை வளர்ப்பிலும், செம்மறிகளும், ஆடுகளும் மட்டுமே வளர்க்கப்பட்டன. கி.மு. 7000 அளவில், இவற்றுடன், மாடுகளும், பன்றிகளும் சேர்க்கப்பட்டன. இக்காலத்திலேயே நிலையான அல்லது பருவ காலங்கள் சார்ந்த குடியிருப்புக்களும், மட்பாண்டங்களின் பயன்பாடும் தோன்றின. புதிய கற்காலப் பண்பாடு நிலவிய எல்லா இடங்களிலும், இதற்குரிய சிறப்பியல்புகள் ஒரே ஒழுங்கிலேயே தோன்றியதாகக் கூற முடியாது. அண்மைக் கிழக்குப் பகுதிகளின் வேளாண்மைச் சமூகங்களில், மட்பாண்டங்கள் பயன்படுத்தப்படவில்லை. பிரித்தானியாவில், புதிய கற்கால முற்பகுதியில், எந்த அளவுக்குப் பயிர் செய்தார்கள் என்றோ, நிலையான குடியிருப்புக்களுடன் கூடிய சமுதாயங்கள் இருந்தனவென்றோ நிச்சயமாகக் கூறமுடியாதுள்ளது. ஆபிரிக்கா, இந்தியா, தென்கிழக்கு ஆசியா போன்ற உலகின் ஏனைய பகுதிகளில், உள்ளூர் நிலைமைகளையொட்டியும், ஐரோப்பியப் பண்பாடுகளுடனோ அல்லது தென்மேற்கு ஆசியப் பண்பாடுகளுடனோ சம்பந்தப்படாமலும் புதிய கற்காலப் பண்பாடுகள் நிலவின. பண்டைய ஜப்பானியச் சமூகங்களில் மட்பாண்டப் பயன்பாடு இடைக் கற்காலத்திலேயே காணப்படுகின்றது.
இவற்றையும் பார்க்கவும்
பகுப்பு:கற்காலம் பகுப்பு:கால வரிசைப்படி வரலாறு
கோம்புப்பாளையம் சீனிவாசப்பெருமாள் கோயில்
கோம்புப்பாளையம் சீனிவாசப்பெருமாள் கோயில் தமிழ்நாட்டில் கரூர் மாவட்டம், கோம்புப்பாளையம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரெசினால்டு டையர்
கெனல் ரெஜினால்டு எட்வர்டு ஹார்ரி டையர் (Colonel Reginald Edward Harry Dyer, 9 அக்டோபர் 1864 – 23 சூலை 1927) பிரித்தானியப் படைத்துறை அதிகாரியாவார். பஞ்சாப் மாகாணத்தின் அமிருதசரசு நகரில் நடைபெற்ற ஜாலியன்வாலா பாக் படுகொலைக்கு காரணமானவர். இதற்காக பதிவியிலிருந்து நீக்கப்பட்ட போதும் பிரித்தானியாவில், குறிப்பாக பிரித்தானியாவின் இந்தியப் பேரரசுடன் தொடர்புள்ளவர்களால், நாயகராக கொண்டாடப்படுகின்றார். சில வரலாற்றாளர்கள் இந்த நிகழ்வு இந்தியாவில் பிரித்தானிய ஆட்சி முடிவுற தீர்மானமான நகர்வாக இருந்ததாக கருதுகின்றனர்.
இளமையும் கல்வியும்
டையர் பிரித்தானிய இந்தியாவில் தற்போதைய பாக்கித்தானில் உள்ள இம்யூரி என்றவிடத்தில் 1864இல் பிறந்தார். தனது சிறுவயதில் சிம்லாவில் வாழ்ந்த டையர் அங்கிருந்த பிஷப் காட்டன் பள்ளியில் துவக்கக் கல்வியைப் பெற்றார். சிப்பாய்க் கிளர்ச்சிக்கு ஆறு ஆண்டுகள் கழித்துப் பிறந்திருந்தார். பிரித்தானிய ஆட்சியை எதிர்த்து நடந்த அந்த கிளர்ச்சிக்குப் பிறகு பிரித்தானியர்களுக்கும் இந்தியர்களுக்கும் இடையே அச்சமும் ஐயமும் இருந்து வந்தன; இதனால் இனவாரியாக பிரிவுபட்டு வாழ்ந்தனர். இது டையரின் இளமனதில் தாக்கமேற்படுத்தியிருந்தது.
1875இலிருந்து 1881 வரை இங்கிலாந்தின் கார்க் கவுன்ட்டியிலிருந்த மிடில்டன் கல்லூரியில் படித்தார். பின்னர் சாண்டுயர்சுட்டில் உள்ள அரச படைத்துறை கல்லூரியில் பயின்று 1885இல் அரசியாரின் அரச படைப்பிரிவில் துணைநிலை அதிகாரியாகப் பணியில் சேர்ந்தார். 1886இல் பெல்பாஸ்ட்டிலும் 1886-87இல் மூன்றாம் பர்மிய போரிலும் கிளர்ச்சி அடக்கு பணிகளில் பணியாற்றினார். பின்னர் பிரித்தானிய இந்தியப் படைத்துறையில் சேர்ந்தார். 1887இல் வங்காளப் பணியாளர் படைக்குழுவில் இணைந்தார். பினர் 39வது வங்காள காலாட்படையிலும் அதன் பின்னர் 29வது பஞ்சாபியர் பிரிவிலும் மாற்றப்பட்டார்.
பணிவாழ்வு
29வது பஞ்சாபியர் பிரிவில் பொறுப்பாற்றியபோது 1888இல் நடந்த கருமலை போரிலும் 1895இல் நடந்த சித்ரால் சண்டையிலும் பங்கேற்றார். 1896இல் கலபதியாக பதவியேற்றம் பெற்றார். 1901இல் மேலும் ஒரு உயர்வு பெற்று 1901க்கும் 1902க்கும் இடையில் நடந்த மகசூது சூழடைப்பில் போரிட்டார்.
பின்னர் டையர் 25ஆம் பஞ்சாபியர் பிரிவுக்கு மாற்றப்பட்டார். 1908இல் சாக்கா கேல் படையெடுப்பிலும் பங்கேற்றார். இந்தியாவிலும் ஆங்காங்கிலும் இருந்த 25ஆம் பஞ்சாபியப் பிரிவின் தலைவராகப் பொறுப்பேற்றார். 1910இல் துணைநிலை கேனலாக பதிவியேற்றம் பெற்றார்.
முதல் உலகப் போரின்போது (1914–18), செயஸ்டியன் படைக்கு பொறுப்பாக இருந்தார். 1915இல் கேனலாகப் பதிவியேற்றம் பெற்றார். 1916இல் தற்காலிக பிரிகேடியர்-செனரலாக பொறுப்பேற்றார்.
1919இல் அம்ரித்சர் படுகொலைக்கு ஒரு மாதம் கழித்து இவரது படைப்பகுதி மூன்றாம் ஆங்கில ஆப்கானியப் போரில் தால் பாலைவனக் காவலரணையின் பொறுப்பேற்றது. சூலை 17 1920இல் கேனலாக பதவி உயர்வு பெற்றிருந்த டையர் பணிஓய்வு பெற்றார்.
பின்னணி
1919இல் பஞ்சாபிலிருந்த பிரித்தானிய மக்கள் இந்தியர்கள் பிரித்தானிய அரசை கவிழ்க்க சதி செய்வதாக அஞ்சினர். கிளர்ச்சி குறித்தும் ஐரோப்பியர்களின் உயிருக்கு ஆபத்து என்றும் வதந்திகள் பரவிய வண்ணம் இருந்தன. பஞ்சாபு மாகாணத்தின் துணைநிலை ஆளுநர், சேர் மைக்கேல் ஓ டயர், போராட்டம் நடத்திய இந்தியர்களை பஞ்சாபிலிருந்து வெளியேற்ற முடிவு செய்தார்.
முதல் உலகப் போரின் போது படைத்துறை மருத்துவ சேவையில் பணியாற்றிய மரு.சத்தியபால், அறப் போராட்டம், குடியியற் சட்டமறுப்புக்கு ஆதரவளித்தார்; இதனால் அவர் பொதுமேடைகளில் பேச தடை விதித்தனர். முனைவர்.கிட்ச்லா என்ற முசுலிம் வக்கீலும் அரசியல் மாற்றத்தையும் வன்முறையற்ற போராட்டத்தையும் ஆதரித்தார். இவர்கள் இருவரையும் குறித்து சரியாக அறியாத காவல்துறை துணை ஆணையர் மைல்சு இர்விங் இருவரையும் பிரித்தானிய அரசுக்கு எதிராக கிளர்ச்சியில் ஈடுபடுவதாக கைது செய்தார்.
இந்தக் கைதினால் பஞ்சாபு மக்கள் பொங்கியெழுந்து போராட்டங்களில் ஈடுபட்டனர். பொதுவிடங்களில் கூடிய மக்கள் கூட்டம் கைதானவர்களை விடுதலை செய்ய கோரியது. இதனால் கிலி கொண்ட படைத்துறை தொடர்வண்டி மேம்பாலத்தில் துப்பாக்கிச் சூடு நடத்தியது. இதில் பலர் இறந்தனர். இதில் ஆத்திரமுற்ற கூட்டம் நகர மையத்தை நோக்கி வந்து கொண்டிருந்தது. மேலும் பல துருப்புக்கள் வரவழைக்கப்பட்டு பாதுகாப்பு பலப்படுத்தப்பட்டது.
கோபத்துடன் அலைந்த கூட்டம் ஐரோப்பியர்களை குறிவைத்து தாக்க முற்பட்டனர். ஏப்ரல் 9 1919 அன்று பெண்களுக்கான மிசன் டே பள்ளியில் பணியாற்றி வந்த மார்செல்லா செர்வுட் என்ற ஆசிரியை மிதிவண்டியில் நகரை வலம் வந்து பள்ளிகளை மூடச்சொல்லி வருகையில் ஓர் குறுகலான சாலையில் கூட்டம் அவரைத் தாக்கியது. இதனால் காயமுற்ற செர்வுட்டை அச்சாலையில் குடியிருப்போர் சிலர் காப்பாற்றி கூட்டத்திலிருந்து மறைத்து அவரது இடத்திறுகு அனுப்பி வைத்தனர். ஒரு பெண்மணி மீதான இந்தத் தாக்குதல் ஜலந்தர் நகரப் பாசறையின் படைத்தலைவர் டையருக்கு மிகுந்த கோபத்தை மூட்டியது.
அம்ரித்சரசு படுகொலை
ஜாலியன் வாலா பாக்கிற்கு வைசாக்கி புத்தாண்டு விழாவினைக் கொண்டாடுவதற்காக ஏப்ரல் 13 1919 அன்று பெருந்திரளானோர் கூடியிருந்தனர். இது சமயம் மற்றும் பண்பாட்டுத் திருவிழாவாக இருந்தது. பாக் 6-7 ஏக்கர் நிலப்பரப்பில் சுற்றிவர சுவர்களுடன் இருந்தது. இந்தச் சுவர்களில் மிகச்சிறிய நுழைவாயில்கள் இருந்தன. இவை முலம் சிறிய எண்ணிக்கையிலேயே நுழையவும் வெளிவரவும் இயலும்.
ஆறு அய்யப்பன் கோயில்கள்
இந்துக் கடவுள் அய்யப்பனுக்கு கேரளத்தில் ஆறு கோவில்கள் உள்ளன.
ரெசினால்டு டையர்
அம்ரித்சரசு படுகொலை
படைத்தலைவர் டையரிடம் 90 துருப்புகள் இருந்தனர்; 25 கூர்க்காக்கள், 25 பஷ்தூன் மக்கள் மற்றும் பலூச்சிய மக்கள் இவர்களில் இருந்தனர். அனைவரிடமும் .303 லீ-என்பீல்டு துப்பாக்கிகள் இருந்தன. ஆயுதமேதும் இல்லாத பொதுமக்கள் மீது நேரடியாக துப்பாக்கிச் சூடு நடத்த டையர் இவர்களுக்கு ஆணையிட்டார். அங்கு கூடியிருந்த பெண்கள், சிறுவர்கள் உட்பட அனைவர் மீதும் தாக்குதல் நடத்தப்பட்டது. இதுவே பின்னாளில் ஜாலியன்வாலா பாக் படுகொலை என அறியப்பட்டது. தங்களிடம் துப்பாக்கி இரவைகள் இருந்தவரை துருப்புக்கள் சுட்டவண்ணம் இருந்தனர். மொத்தம் 1650 சுற்றுக்கள் சுடப்பட்டன. இந்த துப்பாக்கிச் சூடு பத்து நிமிடங்களுக்கு நீடித்தது.
ஆறு அய்யப்பன் கோயில்கள்
ஆரியங்காவு
தென்காசி மாவட்டம் செங்கோட்டையில் இருந்து சுமார் 20 கிலோமீட்டர் தொலைவில், கேரள மாநிலத்தில் இந்த ஊர் அமைந்துள்ளது. இங்குள்ள கோவிலில் சௌராஷ்ட்ர குலதேவி புஷ்கலையுடன் அரசராக காட்சித் தருகிறார் அய்யப்பன்.
ரெசினால்டு டையர்
அம்ரித்சரசு படுகொலை
இந்த பத்து நிமிடத் துப்பாக்கிச் சூட்டின் போது டையர் தனது துருப்புக்கள் எவ்வாறு சுடுகின்றனர் என்பதை கவனித்த வண்ணமிருந்தார். எங்கு மிகக் கூடுதலான மக்கள் இருந்தனரோ அங்கு சுடுமாறு துருப்புக்களை ஏவினார். கூட்டம் மெதுவாகக் கலைந்தது என்பதற்காக அவர் இவ்வாறு செய்யவில்லை; அங்கு கூடியதற்கு தண்டனை கொடுக்க விரும்பினார்.
ஆறு அய்யப்பன் கோயில்கள்
அச்சன்கோவில்
செங்கோட்டையில் இருந்து 30 கிலோமீட்டர் தொலைவில் கேரள மாநிலத்தில் அடர்ந்த வனப்பகுதியில் இது அமைந்துள்ளது. பரசுராமரால் தோற்றுவிக்கப்பட்ட இந்த கோவிலின் விக்ரகம் மட்டுமே பழமை மாறாதது என்கிறார்கள். இங்கு வனராஜனாக, அமர்ந்த நிலையில் கையில் அமுதமும், கருப்பனின் காந்தமலை வாளும் ஏந்தி காட்சித் தருகிறார் அய்யப்பன். இவருக்கு இருபுறமும் பூர்ணா, புஷ்கலை தேவியர் மலர் தூவுவதுபோன்று காட்சி தருகின்றனர். இங்குள்ள அய்யப்பன் 'கல்யாண சாஸ்தா' என்று அழைக்கிறார்கள். இதனால், திருமணத்தடை உள்ளவர்கள் இங்கு அதிக அளவில் வந்து செல்வதை காண முடிகிறது.
குளத்துப்புழா
செங்கோட்டையில் இருந்து 50 கிலோமீட்டர் தொலைவில் கேரளாவில் அமைந்துள்ளது இது. இங்கு அய்யப்பன் குழந்தையாக இருப்பதால் 'பால சாஸ்தா' என்று அழைக்கப்படுகிறார். இதனை உறுதிப்படுத்தும் வகையில், இக்கோவில் வாசலும் சிறு குழந்தைகள் நுழையும் அளவுக்கே கட்டப்பட்டு உள்ளது.
ரெசினால்டு டையர்
அம்ரித்சரசு படுகொலை
பிந்நாளில் டையரே கூட்டத்திற்கு கலைந்து செல்லுமாறு எந்தவொரு முன்னறிவிப்பும் தரவில்லை என ஒப்புக்கொண்டார். தனது துருப்புக்களுக்கு சுட ஆணையிட்டதற்கு தனக்கு எவ்வித மனவருத்தமும் இல்லை என்றார்.
ஆறு அய்யப்பன் கோயில்கள்
எருமேலி
இங்கு அய்யப்பன், வேட்டை நிமித்தமாக கைகளில் வில், அம்பு ஆகியவற்றை ஏந்திய திருக்கோலத்தில் காட்சித் தருகிறார். எருமேலி கேரளமாநிலத்தில் உள்ளது.
பந்தளம்
இங்கு தான் பந்தள மன்னன் ராஜசேகரப் பாண்டியனால் அய்யப்பன் சீரோடும், சிறப்போடும் வளர்க்கப்பட்டார். அந்த நாட்டு மன்னன் கட்டிய கோவில் இங்கு உள்ளது. இங்கு தான் சுவாமி அய்யப்பனுக்கு உரிய திரு ஆபரணங்கள் உள்ளன.
ரெசினால்டு டையர்
உயிரிழப்பும் காயமுற்றோரும்
பிரித்தானியப் படை 379 பேர் இறந்ததாகவும் மற்ற அறிக்கைகள் 1000க்கும் கூடுதலானவர்கள் இறந்ததாகவும் தெரிவிக்கின்றன. உள்நாட்டு அரசியல் அறிக்கையில் 1000 பேர் எனவும் காயமுற்றவர்கள் 1200 பேர் எனவும் கூறப்பட்டுள்ளது. அம்ரித்சரசில் இருந்த பிரித்தானிய மருத்துவர், மரு.இசுமித், 1800க்கும் மேற்பட்டோர் உயிரிழந்ததாக குறிப்பிட்டுள்ளார். இத்தகைய மிகக் கூடுதலான உயிரிழப்புக்களையும் காயங்களையும் விளைவித்ததால் அதிகாரி டையர் "அம்ரித்சரசின் இறைச்சி வெட்டுநர் " என இந்தியாவில் அறியப்படுகின்றார்.
தவழ்தல் ஆணை
மிஸ் மார்செல்லா செர்வுட் தாக்கப்பட்ட குறுகலான சந்துக்கு தனது துருப்புக்களை அனுப்பி, எந்தவொரு இந்தியரும் அந்த சந்தில் (150 கசங்கள்) தவழ்ந்துதான் செல்ல வேண்டும் என கட்டளையிட்டார். இதில் மார்செல்லாவிற்கு உதவி புரிந்து காப்பாற்றிய இந்தியர்களுக்கு விலக்கு அளிக்கப்பட வில்லை.
ஆறு அய்யப்பன் கோயில்கள்
சபரிமலை
கேரளாவில் உள்ள இங்கு தர்மசாஸ்தாவான அய்யப்பன் தம்மை நாடி வரும் பக்தர்களுக்கு யோக சின் முத்திரை தாங்கி, எல்லோருக்கும் கேட்டதை வாரி வழங்கும் வள்ளலாக காட்சித் தருகிறார்.
ரெசினால்டு டையர்
தவழ்தல் ஆணை
இந்தக் கட்டளையால் சாலை மூடப்பட்டது; இந்த சந்தில் இருந்த வீடுகளுக்கு பின்பக்க கதவுகள் இருக்கவில்லை. தங்கள் கூரைகள் வழியாக இறங்கி செல்ல வேண்டியிருந்தது. மருத்துவரோ, பிற வணிக வழங்குதலோ அனுமதிக்கப்படவில்லை. சாலை நடுவில் ஓர் சவுக்கடி சாவடி அமைக்கப்பட்டு இந்த ஆணை செயலாக்கப்பட்டது.
ஆறு அய்யப்பன் கோயில்கள்
சபரிமலை
- சபரிமலைக்கு புனித யாத்திரை மேற்கொள்ளும் பக்தர்கள், அய்யப்பன் எழுந்தருளி அருள்பாலிக்கும் இந்த 6 கோவில்களுக்கும் சென்று வழிபட்டால் சிறப்பு பலன் கிடைக்கும் என்பது நம்பிக்கை.
ரெசினால்டு டையர்
மறைவு
டையர் தனது 62 வயதில் தீவிர பக்கவாத நோயால் பாதிக்கப்பட்டு மூளையில் இரத்தக் கசிவு ஏற்பட்டு 1927ஆம் ஆண்டு உயிரிழந்தார்.
ஆறு அய்யப்பன் கோயில்கள்
மேற்கோள்கள்
பகுப்பு:கேரள இந்துக் கோயில்கள்
ரெசினால்டு டையர்
வெளி இணைப்புகள்
பகுப்பு:1864 பிறப்புகள் பகுப்பு:1927 இறப்புகள் பகுப்பு:பிரித்தானியப் பேரரசு பகுப்பு:1919 நிகழ்வுகள்
கோழிக்கோடு தெற்கு சட்டமன்றத் தொகுதி
கேரள சட்டமன்றத்திற்கான 140 தொகுதிகளில் தெற்கு கோழிக்கோடு தொகுதியும் ஒன்று. இது கோழிக்கோடு மாவட்டத்தில் உள்ள கோழிக்கோடு நகராட்சியின்  17 முதல் 38  வரையிலான வார்டுகளையும், 41-ஆம் வார்டையும் உள்ளடக்கியது. . 2008-இல் தொகுதி சீரமைப்பில் தனித் தொகுதியாக உருவாக்கப்பட்டது. .
சான்றுகள்
பகுப்பு:கேரள சட்டமன்றத் தொகுதிகள்
1684
மேற்கோள்கள்
*
சில் சீனா
thumb| பண்டைய நகரமான [[பழைய காந்தாரம்|பழைய கந்தஹார் (சிவப்பு) மற்றும் காந்தஹாரின் மேற்குப் பகுதியில் உள்ள சில் ஜெனா மலைப்பகுதி (நீலம்).]] thumb| [[அசோகர்|அசோகரின் காந்தகார் இருமொழி பாறைக் கல்வெட்டு சில் ஜெனா மலைப்பகுதியில் அமைந்துள்ளது.]] சில் ஜெனா ("நாற்பது படிகள்"), சில்சினா அல்லது செஹெல் ஜினா (Chil Zena) என்பது காந்தார நகரின் மேற்கு எல்லையில் உள்ள ஒரு மலைப்பகுதி ஆகும். இதன் உச்சிக்குச் செல்ல நாற்பது கல் படிகள் உள்ளன. எனவே இது இப்பெயரைப் பெற்றது. இதிலிருந்து காந்தார நகரத்தைக் காணும்போது விரிந்த சூழ்புலக் காட்சியை அளிக்கிறது. 1738 இல் பாரசீகத்தின் நாதிர் ஷாவால் அழிக்கப்பட்ட பழைய காந்தாரத்தின் பழைய கோட்டையின் வடக்குப் பகுதியில் சில் செனா அமைந்திருந்தது.
மலைப்பகுதியில் பேரரசர் அசோகரின் காந்தார இருமொழிக் கல்வெட்டு கண்டுபிடிக்கப்பட்டதற்காக சில் செனா நன்கு அறியப்படுகிறது. இது இன்னும் மலைப்பகுதியின் திறந்தவெளி வளாகத்தில் அமைந்துள்ளது. சில் செனாவில் உள்ள இந்த கல்வெட்டானது கிமு 3 ஆம் நூற்றாண்டில் இப்பகுதியின் அருகில் கிரேக்க மக்கள் இருந்ததை உறுதிப்படுத்த உதவியது. அத்துடன் வடமேற்கு இந்திய துணைக்கண்டத்தின் மீது அசோகரின் கட்டுப்பாட்டை உறுதிப்படுத்தவும் உதவியது. அதனால் காந்தாரம் மற்றும் அதன் பகுதியான அரக்கோசி போனவற்றில் அசோகரின் ஆட்சிப்பரப்பில் இணைத்ததாகக் கருதப்படுகிறது.
சில் சினாவில் பின்னர் பேரரசர் பாபரின் (1526-1530) வெற்றிகளைப் பற்றிய பல கல்வெட்டுகள் செதுக்கப்பட்டன. இவை அவரின் மகன் உமாயூனால் செதுக்கப்பட்டன.
குறிப்புகள்
பகுப்பு:Coordinates on Wikidata பகுப்பு:கந்தகார் மாகாணம்
இரண்டாம் ராமேசஸ் சிலை
இரண்டாம் ராமேசஸ் சிலை, (Statue of Ramesses II) புது எகிப்திய இராச்சியத்தை 66 ஆண்டுகள் ஆண்ட 19வது வம்சத்தின் மூன்றாவது மன்னர் இரண்டாம் ராமேசஸ் ஆவார். (ஆட்சிக் காலம் கிமு 1279 – கிமு 1213). இவரது சிறந்த ஆட்சிக் காலத்தை எகிப்தியவியல் அறிஞர்கள் ராமேசியம் காலம் என்பர்.
1955 இல் எகிப்தின் பிரதமர் ஜமால் அப்துல் நாசிர் ஆணையின் பேரில் இரண்டாம் ராமேசஸ் சிலை கெய்ரோ தொடருந்து நிலைய சதுக்கத்தில் இடம் மாற்றப்பட்டது. சிலையை நிறுவிய இடத்திற்கு ராமேசஸ் சதுக்கம் எனப்பெரியப்பட்டது. இவ்விடத்தில் ராமேசஸ் சிலையை முதல் முறையாக மறுசீரமைப்பு செய்தனர். 3 மீட்டர் உயரம் கொண்ட பீடத்தின் மீது 11 மீட்டர் உயரத்தில் சீரமைப்பு செய்த ராமேசஸ் சிலையை நிறுவினர். சிலையின் உடற்பகுதிகளில் இரும்பு கம்பிகளைக் கொண்டு வலு சேர்த்தனர்.
காலப்போக்கில் சிலைக்கு ராம்சேஸ் சதுக்கம் ஒரு பொருத்தமற்ற இடமாக மாறியது. 2006-ஆம் ஆண்டு எகிப்திய அரசாங்கம் அதை மிகவும் பொருத்தமான இடத்திற்கு மாற்ற முடிவு செய்தது. கீசா நகரத்தின் பெரும் எகிப்திய அருங்காட்சியகத்தின் நுழைவாயில் உள்ள மண்டபத்தில் இரண்டாம் ராமசேஸ் சிலை 2018-ஆம் ஆண்டில் மாற்றி நிறுவப்படுவதற்கு முன் சீரமைக்கப்பட்டது.
வெளி இணைப்புகள்
பகுப்பு:பண்டைய எகிப்து பகுப்பு:இரண்டாம் ராமேசஸ் பகுப்பு:எகிப்தின் தொல்பொருட்கள் பகுப்பு:எகிப்திய சிற்பக் கலை
சிறுவர் திரைப்படம்
சிறுவர் திரைப்படம் அல்லது குடும்பத் திரைப்படம் (Children's film) என்பது குடும்ப பின்னணியை கொண்ட சிறுவர்கள் தொடர்புடைய ஒரு திரைப்பட வகையாகும். இது குறிப்பாக குழந்தைகளுக்காகவே தயாரிக்கப்படுகின்றன. இந்த திரைப்படம் இயல்பியம், கனவுருப்புனைவு, சாகசம், போர், இசை, நகைச்சுவை மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது.
தமிழகத் திரைப்படத்துறையில் சிறுவர்கள் திரைப்படம் தயாரிப்பது மிக குறைவு, எனிலும் வெளியான சிறுவர் திரைப்படங்கள் வெற்றி அடைந்துள்ளது. 1990 ஆம் ஆண்டில் மணிரத்னம் இயக்கத்தில் வெளியான அஞ்சலி என்ற திரைப்படம் தேசிய விருது பெற்றது. மற்றும் ஆஸ்கார் விருதிற்குப் பரிந்துரைக்கப்பட்ட திரைப்படங்களில் இதுவும் ஒன்றாகும்.
தமிழ் சிறுவர் திரைப்படங்கள் குடும்ப பின்னணியை கொண்டு சிறுவர்களை கதாநாயகனாக வைத்து நகைச்சுவை மற்றும் குடும்பம் வகைகளில் உருவாக்கப்படுகின்றது. அன்புள்ள ரஜினிகாந்த் (1984), துர்கா (1990), பசங்க (2009), காக்கா முட்டை (2014), சைவம் (2014), பசங்க 2 (2015), எழுமின் (2018) போன்ற திரைப்படங்கள் வெளியானது.
குழந்தைகளின் படங்களுக்கு எதிராக குடும்பப் படங்கள்
சிறுவர்கள் திரைப்படம் 1930 களில் அமெரிக்க ஐக்கிய நாடுகள் மற்றும் ஐரோப்பிய ஒன்றியம் நாடுகளில் அறிமுகம் செய்யப்பட்டது. அமேரிக்காவில் "குடும்ப படம்" என்ற சொல் அடிப்படையில் வெளியிடப்பட்டது. அதே சமயம் "குழந்தைகள் படம்" ஒரு ஐரோப்பிய வெளிப்பாடாக கருதப்பட்டது. இருப்பினும் இரண்டு சொற்களுக்கும் இடையிலான வேறுபாட்டை முறையே அமெரிக்க மற்றும் ஐரோப்பிய திரைப்படங்கள் பின்பற்றும் முறைகளை காணலாம். அமெரிக்க குடும்பப் படங்களில் ஒரு குழந்தை கதாநாயகனை போன்று சித்தரிக்கப்படுகின்றது. இதற்கு நேர்மாறாக ஐரோப்பிய சிறுவர்கள் திரைப்படங்கள் "சாதாரணமாக" தோன்றும் சிறுவர்களை நடிக்க வைக்கின்றன. இதேபோல் அமெரிக்க குடும்பப் படங்களில் நன்கு அறியப்பட்ட நடிகர்கள் அல்லது நடிகைகளை உள்ளடக்கியதாக இருக்க முடியும், இது ஒரு பரந்த பார்வையாளர்களை ஈர்க்கும் முயற்சியாகும். இது வயது வந்தோரின் அல்லது பெற்றோரின் பார்வையில் கதைகளை முன்வைக்கிறது.
இந்த வேறுபாடுகள் காரணமாக அமெரிக்க குடும்பத் திரைப்படங்கள் உள்நாட்டு மற்றும் சர்வதேச பார்வையாளர்களை நோக்கி எளிதில் விற்பனை செய்யக்கூடியவை, அதே நேரத்தில் ஐரோப்பிய சிறுவர் திரைப்படங்கள் உள்நாட்டிலேயே சர்வதேச பார்வையாளர்களிடம் மட்டுப்படுத்தப்பட்ட முறையீட்டைப் பெறுகின்றன.
மேற்கோள்கள்
பகுப்பு:திரைப்பட வகைகள்
நீளம்
நீளம் அல்லது அகலம்  என்பது தூரம் என்ற கருத்துருவோடு சம்பந்தப்பட்ட ஒரு சொல். ஒரு பொருளைக் கருத்தில் கொள்ளும்போது அதனுடன் தொடர்புடைய ஒரு வகையான தூரத்தைக் குறிப்பது. அதாவது, நிலைக்குத்துத் திசையில் ஒரு பொருள் தொடர்பில் அமையும் தூரம் உயரம் எனப்படுகின்றது. கிடைத் திசையில் அப்பொருளில் அதிகூடிய தூரத்திலுள்ள இரண்டு புள்ளிகளுக்கு இடைப்பட்ட தூரம் நீளம் என்றும், அதற்குக் குறுக்காக அமையும் தூரம் அகலம் என்றும் குறிப்பிடப்படுகின்றன. இவ்வாறு தூரத்தின் ஒரு வகையே நீளம் எனப்பட்டாலும், எல்லாவகைத் தூரத்தையும் அளக்கும் அலகு (unit) நீள அலகு என்றே குறிக்கப்படுகின்றது. எனவே நீளம் என்பது தூரத்தின் அலகையும் குறிக்கப் பயன்படுகின்றது. இன்றைய அறிவியல் துறைகளில் கணிய அளவீடுகளைக் குறிப்பதற்குப் பயன்படுத்தப்படும் மூன்று அடிப்படை அலகுகளுள் இதுவும் ஒன்று. மற்றவை திணிவும், நேரமும் ஆகும். நீளம் பொதுவாக ஒரு பொருளின் மிக நீட்டிக்கப்பட்ட பரிமாணத்தைக் குறிக்கிறது எனப் புரிந்துகொள்ளப்படுகிறது.
வரலாறு
நாடோடி வாழ்க்கை முறைகளிலிருந்து மனிதர்கள் குடியேறி, கட்டுமானப் பொருட்களைப் பயன்படுத்தத் தொடங்கினர். நிலத்தை ஆக்கிரமித்து, அண்டை நாடுகளுடன் வர்த்தகம் செய்ததிலிருந்து அளவீட்டு முறை முக்கியமானதாக மாறியது.
வெவ்வேறு இடங்களுக்கு இடையிலான வர்த்தகம் அதிகரித்ததால், நிலையான அலகுகளின் தேவை அதிகரித்தது. பின்னர், சமூகம் தொழில்நுட்ப ரீதியாக நோக்குடையதாக மாறியுள்ளதால், நுண்ணிய மின்னணு முதல் கிரக வரம்பு வரையிலான பெருகிய முறையில் மாறுபட்ட துறைகளில் அளவீட்டின் அதிக துல்லியம் தேவைப்படுகிறது.
ஆல்பர்ட் ஐன்ஸ்டீனின் சிறப்பு சார்பியல் தேற்றத்தின் கீழ், நீளம் இனி அனைத்து குறிப்பு சட்டங்களிலும் நிலையானது என்று கருத முடியாது. இவ்வாறு ஒரு சட்டகத்தின் ஒரு மீட்டர் நீளமுள்ள ஒரு பகுதியை முதல் சட்டத்துடன் ஒப்பிடும்போது நகரும் குறிப்பு சட்டத்தில் ஒரு மீட்டர் நீளமாக இருக்காது. இதன் பொருள் ஒரு பொருளின் நீளம் பார்வையாளரைப் பொறுத்து மாறுபடும் என்பதே ஆகும்.
நீள அலகுகள்
இயற்பியல் அறிவியல் மற்றும் பொறியியலில், ஒருவர் நீள அலகுகளைப் பற்றி பேசும்போது, நீளம் என்ற சொல் தூரத்திற்கு ஒத்ததாக இருக்கிறது. நீளத்தை அளவிட பல அலகுகள் பயன்படுத்தப்படுகின்றன. வரலாற்று ரீதியாக, நீளத்தின் அலகுகள் மனித உடல் பாகங்களின் நீளம், பல வேகங்களில் பயணித்த தூரம், பூமியின் அடையாளங்கள் அல்லது இடங்களுக்கிடையேயான தூரம் அல்லது சில பொதுவான பொருளின் நீளத்திலிருந்து தன்னிச்சையாக பெறப்பட்டிருக்கலாம்.
சர்வதேச அமைப்பு அலகுகளில் (SI), நீளத்தின் அடிப்படை அலகு மீட்டர் மற்றும் இப்போது ஒளியின் வேகத்தின் அடிப்படையில் வரையறுக்கப்படுகிறது. மீட்டரிலிருந்து பெறப்பட்ட சென்டிமீட்டர் மற்றும் கிலோமீட்டர் ஆகியவை பொதுவாக பயன்படுத்தப்படும் அலகுகளாகும். வானியலில் உள்ளதைப் போலவே, விண்வெளியின் பரந்த அளவைக் குறிக்கப் பயன்படும் அலகுகள் பொதுவாக பூமியில் பயன்படுத்தப்படுவதை விட மிக நீளமானவை மற்றும் வானியல் அலகு, ஒளி ஆண்டு மற்றும் பார்செக் ஆகியவை இவற்றில் அடங்கும்.
வெளி இணைப்புகள்
பகுப்பு:அலகுகள் பகுப்பு:SI அடிப்படைக் கணியங்கள்
மீனாட்சி ரெட்டி மாதவன்
மீனாட்சி ரெட்டி மாதவன் (Meenakshi Reddy Madhavan) என்பவர் இந்திய வலைப்பதிவர் மற்றும் எழுத்தாளர் ஆவார். அவர் தி நிர்ப்பந்தமான ஒப்புதல் வாக்குமூலத்தில் eM என்ற புனைபெயரில் எழுதுகிறார். இவரது முதல் புத்தகம், ஒரு பகுதி சுயசரிதை புத்தகமான யூ ஆர் ஹியர், பெங்குயின் பதிப்பகத்தினால் வெளியிடப்பட்டது.
மீனாட்சி மலையாள எழுத்தாளரும் முன்னாள் இந்திய ஆட்சிப் பணி அதிகாரியுமான என். எஸ். மாதவனின் மகள் ஆவார். இவரது தாயார் ஷீலா ரெட்டி ஒரு பத்திரிகையாளர். இந்தியப் பத்திரிகையான அவுட்லுக்கின் முன்னாள் ஆசிரியர் இவர் திரு மற்றும் திருமதி. ஜின்னா: திருமணம் தொகுப்பின் ஆசிரியர்.
வெளி இணைப்புகள்
பகுப்பு:வாழும் நபர்கள் பகுப்பு:பெண் எழுத்தாளர்கள் பகுப்பு:கேரள எழுத்தாளர்கள் பகுப்பு:வலைப்பதிவாளர்கள்
அ. விசாலாட்சி
'''அ. விசாலாட்சி' (A. Visalakshi)'' என்பவர் ஓர் இந்திய அரசியல்வாதியும், திருப்பூர் மாநகராட்சியின் மேயராகவும் உள்ளார். இவர் அனைத்திந்திய அண்ணா திராவிட முன்னேற்றக் கழக கட்சியைச் சாா்ந்தவா். மேலும் திருப்பூர் மாவட்ட மகளிர் அணியின் துணைச் செயலாளராகவும் உள்ளார்.
சான்றுகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்ப் பெண் அரசியல்வாதிகள் பகுப்பு:திருப்பூர் மாவட்ட நபர்கள்
சாம்பள்ளி ஊராட்சி
சாம்பள்ளி ஊராட்சி (Sampalli Gram Panchayat), தமிழ்நாட்டின் சேலம் மாவட்டத்தில் உள்ள கொளத்தூர் வட்டாரத்தில் அமைந்துள்ளது. இந்த ஊராட்சி, மேட்டூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குரங்கு
right|thumb|உலகில் குரங்குகளின் பரம்பல் thumb|right
குரங்கு (Monkey) ஒரு பாலூட்டி விலங்கு. வால் நீளம் தவிர்த்து 14 முதல் 16 சென்டிமீட்டர் அளவேயான சிறு குரங்குகள் முதல் ஒரு மீட்டர் உயரமான பெரிய குரங்குகள் வரை குரங்குகளில் பல வகைகள் உள்ளன. பழங்கள், இலைகள், தானியங்கள், கொட்டைகள், பூக்கள், பூச்சிகள், சிலந்திகள், முட்டைகள், பிற சிறு உயிரினங்களைக் குரங்குகள் உண்கின்றன. குரங்கில் இருந்து மனிதன் தோன்றினான் என்ற பரிணாம வளர்ச்சிக் கொள்கையை இடார்வின் முன்மொழிந்தார்.
குரங்குகளுக்கு இரண்டு மூளைகள் உண்டு ஒன்று உடலையும் மற்றொன்று வாலையும் செயற்பட வைக்கிறது.
பீட்டர் தீல்
thumb பீட்டர் ஆண்ட்ரியாஸ் தீல்(அக்டோபர் 11, 1967 இல் பிறந்தார்) ஒரு அமெரிக்க தொழிலதிபர், துணிகர மூலதன நிபுணர், கொடையாளர், அரசியல் ஆர்வலர், மற்றும் எழுத்தாளர்  ஆவார். $ 2.2 பில்லியன் மொத்த சொத்து மதிப்புடன் 2014 ஆம் ஆண்டின் [Https://en.wikipedia.org/wiki/Midas List|ஃபோர்ப்ஸ் மிடாஸ் பட்டியலில்] 4 வது இடத்திலும் மற்றும் $2.7 பில்லியன் மொத்த சொத்து மதிப்புடன் 2016 ஆம் ஆண்டின் ஃபோர்ப்ஸ் 400 பட்டியலிலும் இடம் பெற்றிருந்தார்.
இவர் பேபால் நிறுவனத்தை கூட்டாகத் தொடங்கியவர்களில் ஒருவர். பேஸ்புக்கிலும் பெரிய அளவிலான பணத்தை முதலீடு செய்திருக்கிறார். அமெரிக்காவின் பெரும் பணக்காரர்களில் இவரும் ஒருவர் என்பது குறிப்பிடத்தக்கது.
பகுப்பு:1967 பிறப்புகள் பகுப்பு:வாழும் நபர்கள் பகுப்பு:அமெரிக்க கணிதவியலாளர்கள்
வல்லிபுரம் வசந்தன்
கப்டன் மில்லர் என அழைக்கப்படும் வல்லிபுரம் வசந்தன் (1 சனவரி 1966 - 5 சூலை 1987) தமிழீழ விடுதலைப் புலிப் போராளியும் முதலாவது கரும்புலியும் ஆவார். இவர் 1987 சூலை 5 அன்று யாழ்ப்பாணம் வடமராட்சிக் கோட்டத்தில் நெல்லியடி மத்திய மகா வித்தியாலத்தில் அமைக்கப்பட்டிருந்த இலங்கைப் படைத்தளம் மீதான தாக்குதலில் மரணமடைந்தார்.
வாழ்க்கைக் குறிப்பு
யாழ்ப்பாணம், துன்னாலையைப் பிறப்பிடமாகக் கொண்ட வசந்தனுடன் கூடப் பிறந்தவர்கள் இரண்டு ஆண்களும் ஒரு பெண்ணும் ஆவர். தந்தை பருத்தித்துறை, இலங்கை வங்கிக் கிளையில் பணி புரிந்தவர். வசந்தன் பருத்தித்துறை ஹாட்லிக் கல்லூரியில் கல்வி கற்றார்.